Samsung SDS

Samsung SDS (Hangul:삼성에스디에스), ditubuhkan pada tahun 1985 sebagai anak syarikat Samsung Group, ialah penyedia perkhidmatan teknologi maklumat, bermula dari perkhidmatan perundingan, hingga penyumberan luar. SDS juga aktif dalam penyelidikan dan pembangunan teknologi baru, seperti kecerdasan buatan, blok rantai, Internet benda, dan kejuruteraan penyumberan luar. Pada tahun 2019, Samsung SDS mencatatkan nilai bersih sebanyak 750,4 bilion won ($635 juta), meningkat 17,5% dari tahun sebelumnya. Syarikat ini menjadi syarikat paling berharga kesebelas di antara penyedia perkhidmatan teknologi maklumat lain di dunia, dengan nilai AS$3,7 bilion pada Januari 2020. Samsung SDS beribu pejabat di Korea Selatan dan memiliki lapan anak syarikat di luar Korea Selatan, iaitu di Amerika, Asia-Pasifik, China, Eropah, Amerika Latin, Timur Tengah, India, dan Vietnam.

Sejarah 
Samsung SDS ditubuhkan pada tahun 1985 dengan nama Samsung Data Systems, dan kemudian namanya diubah menjadi Samsung SDS pada tahun 1997. Syarikat ini ditubuhkan untuk menyediakan ITSM kepada anak syarikat Samsung Group yang lain, terutama berasaskan teknologi digital kontemporari, seperti telefon bimbit, media sosial, sensor, teknologi awan, dan lain sebagainya.

Pada mulanya, syarikat ini berfokus pada integrasi sistem dan pemyumberan luar teknologi maklumat, kemudian berkembang ke bidang logistik, proses perniagaan penyumberan luar, dan platform proses pengeluaran berasaskan teknologi maklumat. Baru-baru ini, Samsung SDS mula menangani kecerdasan buatan, blok rantai, komputasi awan, analisis data, dan platform berasaskan keamanan. Syarikat ini mulai berkembang ke luar Korea Selatan pada tahun 1997 dengan menubuhkan Samsung SDS America, dan Samsung SDS China pada tahun 1999. Syarikat ini memiliki lapan ibu pejabat serantau dan pejabat di 41 negara. Pada tahun 2014, syarikat ini melakukan tawaran awam permulaan, dan seterusnya menjadi penawaran saham permulaan terbesar ketiga dalam sejarah Korea Selatan. Pada tahun 2019, Samsung SDS menjadi syarikat teknologi maklumat Korea pertama yang penjualan tahunannya dapat melebihi 10 trilion won.

Perkhidmatan 
Samsung SDS menyediakan perkhidmatan teknologi maklumat profesional, platform dan penyelesaian, dan infrastruktur teknologi maklumat, untuk industri perkilangan, kewangan, dan perkhidmatan. Syarikat ini juga menyediakan perkhidmatan penyumberan luar proses perniagaan logistik untuk logistik global dan perkhidmatan teknologi maklumat khas logistik. Syarikat ini memiliki pelbagai platform, alat, dan perkhidmatan yang menggunakan kecerdasan buatan, rantai blok, awan, analisis data, dan teknologi berasaskan keselamatan.

Perkhidmatan teknologi maklumat 
Samsung SDS menyediakan perundingan projek-unit dan perkhidmatan SI dengan menganalisis masalah perniagaa  menggunakan rencana induk teknologi maklumat, inovasi proses, perancangan strategi maklumat, kelincahan, dan CX. Syarikat ini juga menyediakan perkhidmatan analisis, perancangan, dan pengembangan aplikasi untuk pelbagai keperluan, bermula dari pengurusan perniagaan, pengurusan rantaian bekalan, pengurusan hubungan pelanggan, dan analisis pengeluaran.

Melalui perkhidmatan infrastruktur stabil, syarikat ini menyediakan perkhidmatan awan, pusat data, rangkaian, dan keselamatam untuk pelbagai industri. Perkhidmatan penyumberan luar aplikasi milik syarikat ini menyokong sumber daya, seperti kepegawaian, peranti mudah alih, dan sumber daya maklumat.

Platform dan penyelesaian

Platform 
Platform analisis data milik syarikat ini, Brightics AI, menyediakan perkhidmatan analisis, visual, dan percakapan. Platform tersebut menggabungkan pembelajaran mesin, pembelajaran dalaman, pemprosesan bahasa semulajadi, dan Chatbot, yang dapat diterapkan untuk pelbagai tujuan. Platform itu digunakan di sektor pembuatan, pembinaan, logistik, dan peruncitan. Syarikat ini juga memiliki versi terbuka dari platform tersebut yang diberi nama Brightics Studio.

Brightics IoT ialah sebuah platform Internet benda yang dirancang untuk mengoptimakan pengumpulan dan pemprosesan data dari pelbagai peranti, serta sistem terdahulu. Platform tersebut menyokong pelbagai protokol komunikasi, seperti MQTT, Constrained Application Protocol (CoAP), Bluetooth Low Energy (BLE), Zigbee, dan Modbus. Platform tersbeut digunakan di industri pembuatan, pembinaan, bandar pintar, dan bangunan pintar.

Syarikat ini melancarkan Nexledger, sebuah platform rantai blok korporat pemilikan pada tahun 2017. Platform tersebut direka untuk mengintegrasikan pelbagai algoritma konsensus rantai blok, seperti Ethereum dan Hyperledger Fabric. Nexledger, dan turunannya, Nexledger Universal, telah digunakan oleh pelbagai industri. Bersama ABN AMRO Bank dan Pelabuhan Rotterdam, syarikat ini membangunkan platform DELIVER untuk menyokong dokumentasi, penyerahan aset, dan pencegahan pembayaran ganda pada pengapalan logistik antarabangsa. Samsung SDS juga membuat sistem pengesahan berasaskan rantai blok untuk Persekutuan Bank Korea, sehingga nasabah dapat mengadakan transaksi dari beberapa bank menggunakan pensijilan dari satu bank sahaja. Syarikat ini juga berkolaborasi dengan IBM untuk membangunkan Accelerator, yang meningkatkan hasil transaksi pada Hyperledger Fabric dengan kelipatan 10. 

Samsung SDS juga melancarkan peranti mudah alih kecerdasan buatan korporat, Brity pada tahun 2017, dan bertukar nama menjadi Brity RPA. Brity RPA ialah sebuah alat automasi cerdas perbualan yang menggunakan teknologi kecerdasan buatan seperti chatbot, optical character recognition (OCR), dan pembelajaran mesin untuk meningkatkan produktiviti kerja. Syarikat ini mengembangkan fungsi seperti pengesyoran proses kerja automatik berdasarkan analisis log pengguna dan membangunkan alat yang mengarah pada hiperautomasi terintegrasi dengan penambahan proses dan bot yang dapat belajar sendiri, sehingga dapat mengautomasi pelbagai proses kerja. Pada Mei 2019, syarikat ini membuka sebuah portal automasi perniagaan untuk melatih pegawai menggunakan Brity RPA dan mengaplikasikannya untuk pekerjaan yang berulang. Dengan Brity RPA, 15.000 pegawai dapat menjimatkan 550.000 jam dalam sembilan bulan. Peranti mudah alih tersebut mengurangkan jam kerja di seluruh kawasan perniagaan, termasuk logistik, operasi teknologi maklumat, dan pembelian, serta meningkatkan kualiti pemeriksaan dengan mengurangkan kesilapan manusia.

Rujukan

Pautan luar
 

Samsung
Syarikat Korea Selatan
Syarikat yang ditubuhkan pada 1985